Συμβούλιο της Ειρήνης

Το **Συμβούλιο της Ειρήνης** () είναι ένας διεθνής οργανισμός με σκοπό την επίβλεψη ειρηνευτικών διεργασιών σε πολεμικές συγκρούσεις. Βρίσκεται σε διαδικασία ίδρυσης στις αρχές του 2026 και θα προεδρεύεται ισοβίως από τον Πρόεδρος των Ηνωμένων Πολιτειών της Αμερικής Ντόναλντ Τραμπ. Σκοπός του είναι *η προώθηση σταθερότητας, η αποκατάσταση αξιόπιστης και νόμιμης διακυβέρνησης, και η εξασφάλιση διαρκούς ειρήνης σε περιοχές που πλήττονται ή απειλούνται από σύγκρουση*.

Προτάθηκε τον Οκτώβριο του 2025 και εγκρίθηκε από το Συμβούλιο Ασφαλείας των Ηνωμένων Εθνών τον επόμενο μήνα. Αρχικός σκοπός του ήταν να επιβλέψει την κατάπαυση του πυρός (από τον Οκτώβριο του 2025) στον πόλεμο της Γάζας. Κατά την αρχική παρουσίασή του, το Συμβούλιο της Ειρήνης συνδέθηκε με την υποστήριξη της διοίκησης, ανασυγκρότησης και οικονομικής ανάκαμψης της Λωρίδας της Γάζας ως μέρος ενός σχεδίου ειρήνης για την περίοδο μετά τον πόλεμο της Γάζας με βάση το σχετικό ψήφισμα του Συμβουλίου Ασφαλείας των Ηνωμένων Εθνών.

Πράγματι, η πρόταση για τη δημιουργία του παρουσιάστηκε από τον Τραμπ τον Σεπτέμβριο του 2025 και η συγκρότησή του ανακοινώθηκε στις 15 Ιανουαρίου 2026. Η επιλογή των μελών αποδίδεται επίσης στον ίδιο τον Τραμπ, ενώ έχει αναφερθεί ότι θα απαιτείται χρέωση 1 δισ. δολαρίων για μόνιμη θέση. Αντίθετα προς το ψήφισμα του Συμβουλίου Ασφαλείας που του δίνει συγκεκριμένη τοπικά και χρονικά εντολή για την διασφάλιση της ειρήνης στη Λωρίδα της Γάζας, το καταστατικό του συμβουλίου υπονοεί παγκόσμια εμβέλεια στην αποστολή του με αναφορές να κρίνουν ότι πιθανόν θα μπορούσε να ανταγωνιστεί τα Ηνωμένα Έθνη. Κατά την ανακοίνωση του Συμβουλίου, ο Ντόναλντ Τραμπ δήλωσε ότι «*τα [[Ηνωμένα Έθνη]] δεν τον βοήθησαν ποτέ*», εξ ου και η ανάγκη ύπαρξης του Συμβουλίου της Ειρήνης που ενδεχομένως θα μπορούσε να αντικαταστήσει τα Ηνωμένα Έθνη, με παράλληλη συνέχιση της λειτουργίας τους.

Πολλές ευρωπαϊκές είδαν με σκεπτικισμό ή και άρνηση το εγχείρημα με τις χώρες που προς το παρόν έχουν δεχθεί την πρόσκληση συμμετοχής να είναι η Βουλγαρία και η Ουγγαρία από την Ε.Ε. (εκ των συνολικά ΧΧ προσκεκλημένων της Ε.Ε.), καθώς και η Αλβανία, η Αρμενία και η Λευκορωσία. Από τις συνολικές προσκεκλημένες χώρες, μέχρι στιγμής περίπου οι μισές έχουν αποδεχτεί δημόσια τις προσκλήσεις του Τραμπ ενώ καμία δεν έχει διευκρινίσει εάν έχει πληρώσει για την μόνιμη συμμετοχή της.

## Ιστορία
Στις αρχές Ιανουαρίου 2026, αναφέρθηκε ότι ο πρώην Ειδικός Συντονιστής του ΟΗΕ για τη Μέση Ανατολή Νικολάι Μλαντένοφ είχε επιλεγεί ως γενικός διευθυντής του Συμβουλίου της Ειρήνης. Ακολούθως, ο Μλαντένοφ πραγματοποίησε συναντήσεις με τον πρωθυπουργό του Ισραήλ Μπενιαμίν Νετανιάχου και τον Παλαιστίνιο Αντιπρόεδρο Χουσεΐν αλ-Σέιχ.

Στις 11 Ιανουαρίου 2026, δημοσιεύματα ανέφεραν ότι ο Τραμπ αναμενόταν να ανακοινώσει εντός της εβδομάδας τα πρόσωπα που θα διορίσει στο Συμβούλιο της Ειρήνης. Σε απάντηση, ο εκπρόσωπος της Χαμάς Χαζέμ Κασέμ, κάλεσε να επιταχυνθεί η σύσταση παλαιστινιακής τεχνοκρατικής επιτροπής.

Με την έναρξη της δεύτερης φάσης της Συμφωνίας Ειρήνης για τη Γάζα στις 14 Ιανουαρίου 2026, αναφέρθηκε ότι οι Ηνωμένες Πολιτείες απέστειλαν προσκλήσεις σε αρκετές χώρες να συμμετάσχουν στο Συμβούλιο και ότι η πρώτη του συνεδρίαση θα γινόταν στο περιθώριο της συνόδου του Παγκόσμιου Οικονομικού Φόρουμ την επόμενη εβδομάδα.

Ο Τραμπ ανακοίνωσε τη συγκρότηση του Board στις 15 Ιανουαρίου 2026 μέσω ανάρτησης στα μέσα κοινωνικής δικτύωσης, αναφέροντας ότι «το Συμβούλιο της Ειρήνης έχει σχηματιστεί» και ότι «τα μέλη θα ανακοινωθούν σύντομα».

## Δομή
Η οργάνωση έχει πολυεπίπεδη δομή, η οποία περιλαμβάνει:

* Το κύριο σκέλος του Συμβουλίου της Ειρήνης, αποτελούμενο κυρίως από ηγέτες κρατών. Αναφέρεται ότι έχουν σταλεί περίπου 60 προσκλήσεις.
* Το Εκτελεστικό Συμβούλιο, με έμφαση στη διπλωματία και τις επενδύσεις. Έχουν ανακοινωθεί επτά διορισμένα μέλη.
* Η Εκτελεστική Επιτροπή για την Γάζα, αρμόδιο για την κατεύθυνση της Εθνικής Επιτροπής για τη Διοίκηση της Γάζας που θα διοικήσει την περιοχή. Ο επικεφαλής φέρει τον τίτλο Ύπατος Εκπρόσωπος για τη Γάζα και έχει αναφερθεί ότι διορίστηκε ο Νικολάι Μλαντένοφ μαζί με άλλα δέκα μέλη.

### Μέλη του Συμβουλίου της Ειρήνης
Περίπου 60 χώρες έλαβαν προσκλήσεις από τον Τραμπ να συμμετάσχουν στο Συμβούλιο της Ειρήνης. Τα ακόλουθα κράτη αναφέρθηκε ότι προσκλήθηκαν να συμμετάσχουν ως ιδρυτικά μέλη. Χώρες που επιθυμούν μόνιμη ιδιότητα μέλους φέρεται ότι καλούνται να καταβάλουν σε μετρητά 852 740 000 ευρώ (1 δισεκατομμύριο δολάρια ΗΠΑ) σε ταμείο υπό τον έλεγχο του προέδρου, διαφορετικά θα υπηρετούν τριετή θητεία.

**Επιβεβαιωμένα κράτη**:

**''Επιβεβαιωμένο μερικώς αναγνωρισμένο de facto κράτος'':**
***'

**Προσκεκλημένα κράτη που δεν έχουν ανακοινώσει απόφαση**:
**Προσκεκλημένος οργανισμός που δεν έχει ανακοινώσει απόφαση:'''

### Μέλη του Εκτελεστικού
Τα μέλη του Εκτελεστικού Συμβουλίου ανακοινώθηκαν στις 17 Ιανουαρίου 2026.

Είναι οι εξής:

* Νικολάι Μλαντένοφ (Ύπατος Εκπρόσωπος για τη Γάζα)  Ειδικός Συντονιστής των Ηνωμένων Εθνών για την Ειρηνευτική Διαδικασία στη Μέση Ανατολή
* Μάρκο Ρούμπιο  Υπουργός Εξωτερικών των ΗΠΑ
* Στηβ Γουίτκοφ  Ειδικός απεσταλμένος των ΗΠΑ για τη Μέση Ανατολή
* Τζάρεντ Κούσνερ  Ανώτερος Σύμβουλος του Προέδρου των Ηνωμένων Πολιτειών
* Τόνυ Μπλερ  πρώην πρωθυπουργός του Ηνωμένου Βασιλείου
* Μαρκ Ρόουαν  CEO της Apollo Global Management
* Ατζάι Μπάνγκα  Πρόεδρος της Παγκόσμιας Τράπεζας
* Ρόμπερτ Γκάπριελ Τζούνιορ  Αναπληρωτής Σύμβουλος Εθνικής Ασφάλειας των Ηνωμένων Πολιτειών

### Μέλη της Εκτελεστικής Επιτροπής για την Γάζα
Η Εκτελεστική Επιτροπή για την Γάζα υποστηρίζει τον Ύπατο Εκπρόσωπο και την Εθνική Επιτροπή για τη Διοίκηση της Γάζας. Τα μέλη ανακοινώθηκαν στις 17 Ιανουαρίου 2026.

Είναι οι εξής:

* Νικολάι Μλαντένοφ (Ύπατος Εκπρόσωπος για τη Γάζα)  Ειδικός Συντονιστής των Ηνωμένων Εθνών για την Ειρηνευτική Διαδικασία στη Μέση Ανατολή
* Στηβ Γουίτκοφ  Ειδικός απεσταλμένος των ΗΠΑ για τη Μέση Ανατολή
* Τζάρεντ Κούσνερ  Ανώτερος Σύμβουλος του Προέδρου των Ηνωμένων Πολιτειών
* Χακάν Φιντάν  Υπουργός Εξωτερικών της Τουρκίας
* Αλί Αλ Θαουάντι  Υπουργός Στρατηγικών Υποθέσεων του Κατάρ
* Χασάν Ρασάντ  Διευθυντής της Γενικής Διεύθυνσης Πληροφοριών της Αιγύπτου
* Τόνυ Μπλερ  πρώην πρωθυπουργός του Ηνωμένου Βασιλείου
* Μαρκ Ρόουαν  CEO της Apollo Global Management
* Ρεέμ Αλ-Χασίμι  Υπουργός Επικρατείας για Διεθνή Συνεργασία των Ηνωμένων Αραβικών Εμιράτων
* Γιακίρ Γκαμπάι  επιχειρηματίας (εβραϊκής καταγωγής πολιτογραφημένος Κύπριος)
* Σίγκριντ Κάαγκ  Ειδική Συντονίστρια των Ηνωμένων Εθνών για τη Μέση Ανατολή

## Πόλεμος της Γάζας

### Υπόβαθρο
Ο πόλεμος στη Γάζα ξεκίνησε τον Οκτώβριο του 2023, μετά από σειρά συντονισμένων ένοπλων επιθέσεων που πραγματοποίησε η Χαμάς και άλλες παλαιστινιακές ένοπλες οργανώσεις στη νότια περιοχή του Ισραήλ στις 7 Οκτωβρίου 2023.

Ο πρώην πρωθυπουργός του Ηνωμένου Βασιλείου Τόνι Μπλερ είχε προτείνει την τοποθέτηση της Λωρίδας της Γάζας υπό διεθνή διοίκηση τον Αύγουστο του 2025. Ο Τραμπ παρουσίασε αντίστοιχο σχέδιο στα τέλη Σεπτεμβρίου 2025, το οποίο φέρεται να έγινε εν μέρει αποδεκτό από την ισραηλινή κυβέρνηση και τη Χαμάς τον επόμενο μήνα. Το Συμβούλιο Ασφαλείας των Ηνωμένων Εθνών υιοθέτησε το Ψήφισμα 2803 στις 17 Νοεμβρίου 2025, χαιρετίζοντας την δημιουργία του Συμβουλίου της Ειρήνης με βάση την παρουσίαση του σχεδίου εκείνη την περίοδο· το Συμβούλιο δεν αποτελεί επίσημο όργανο του ΟΗΕ, δεν λογοδοτεί στη Γενική Συνέλευση και δεν έχει θεμέλια συνθήκης.

Μετά την έναρξη ισχύος της συμφωνίας ειρήνης στη Γάζα δύο ημέρες νωρίτερα, ο Μπλερ συναντήθηκε με τον Αντιπρόεδρο της Παλαιστίνης Χουσεΐν αλ-Σέιχ στις 12 Οκτωβρίου 2025 στην Ιορδανία για να συζητήσουν την ανοικοδόμηση στη Γάζα. Την ίδια ημέρα, ο Τραμπ δήλωσε ότι «ο πόλεμος τελείωσε» και ότι το Συμβούλιο της Ειρήνης θα σχηματιστεί σύντομα.

### Ρόλος του Συμβουλίου της Ειρήνης
Το όργανο θα επιβλέπει μια μεταβατική παλαιστινιακή τεχνοκρατική κυβέρνηση στη Λωρίδα της Γάζας, η οποία ονομάζεται Εθνική Επιτροπή για τη Διοίκηση της Γάζας (NCAG) και θα διευθύνεται από τον Αλί Σαάθ, πρώην αξιωματούχο της Παλαιστινιακής Αρχής, ο οποίος κατάγεται από την Λωρίδα της Γάζας. Το Συμβούλιο Ειρήνης θα εργαστεί επίσης για τον αφοπλισμό της Χαμάς και την ανάπτυξη της Διεθνούς Δύναμης Σταθεροποίησης (ISF), μιας ειρηνευτικής αποστολής που αποτελείται από διεθνές ένοπλο προσωπικό και είναι επιφορτισμένη με την εκπαίδευση μιας νέας παλαιστινιακής αστυνομικής δύναμης. Μετά από μήνες συζητήσεων, η σύσταση του συμβουλίου ανακοινώθηκε τον Ιανουάριο πριν από το ετήσιο Παγκόσμιο Οικονομικό Φόρουμ (WEF) στο Νταβός, κατά τη διάρκεια του οποίου επρόκειτο να πραγματοποιηθεί η πρώτη συνεδρίαση του συμβουλίου.

## Κριτική
Αρκετά μέσα και αναλυτές υποστήριξαν ότι στη συνέχεια το θεσμικό πλαίσιο που κυκλοφόρησε διαφέρει από τα στοιχεία που είχαν παρουσιαστεί κατά την έγκριση/ενθάρρυνση. 

Σε πιο σκληρές κριτικές, ορισμένα μέσα χαρακτήρισαν την πρωτοβουλία ως έργο προβολής/κύρους. Η βρετανική εφημερίδα Guardian το περιέγραψε ως ένα «γκέιμινγκ κλαμπ επί πληρωμή» με επίκεντρο τον Ντόναλντ Τραμπ, αντί για έναν μηχανισμό που επικεντρώνεται στη Γάζα.

Διάφορα κράτη επίσης, δεν έχουν εκφράσει στήριξη, μεταξύ άλλων το Ηνωμένο Βασίλειο, η Γαλλία και η Νορβηγία. Μετά από γαλλικές δηλώσεις ότι δεν θα απαντήσει θετικά στην πρόσκληση, ο Τραμπ απείλησε με δασμούς 200% σε γαλλικό κρασί και σαμπάνια.

Τα κράτη που έλαβαν πρόταση αλλά αρνήθηκαν την συμμετοχή στον οργανισμό είναι τα εξής:

## Σημειώσεις

## Παραπομπές

## Εξωτερικοί σύνδεσμοι
* Charter of the Board of Peace

Κατηγορία:Πόλεμος Χαμάς-Ισραήλ το 2023
Κατηγορία:Τραμπισμός